**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

 **POSĖDŽIO PROTOKOLAS**

2020-09-28 Nr. TAR-83

 Posėdžio data 2020-09-15. Pradžia 13.00 val. (nuotoliniu būdu)

 Posėdžio pirmininkas – Kazys Bagdonas.

 Posėdžio sekretorė – Lietutė Demidova.

 Posėdyje dalyvauja komiteto nariai: Arvydas Cesiulis, Vaida Raugelė, Artūras Razbadauskas Jurij Šeršniov. Nedalyvauja Ligita Girskienė, Alina Velykienė.

 Savivaldybės administracijos darbuotojai – A. Valadkienė, Jaunimo reikalų koordinatorė, R. Perminienė, Sveikatos apsaugos skyriaus vedėja, K. Petraitienė, Finansų skyriaus vedėja, I. Butenienė, Strateginio planavimo skyriaus vedėja, L. Murauskienė, Socialinio būsto skyriaus vedėja, A. Liesytė, Socialinės paramos skyriaus vedėja.

 DARBOTVARKĖ:

 1. Dėl pritarimo projekto „Adaptuoto ir išplėsto jaunimui palankių sveikatos priežiūros paslaugų (JPSPP) teikimo modelio įdiegimas Klaipėdos mieste“ paraiškos teikimui ir įgyvendinimui. Pranešėja R. Perminienė.

 2. Dėl pritarimo projekto „Klaipėdos miesto ikimokyklinio ir mokyklinio ugdymo įstaigų sveikatos kabinetų aprūpinimas metodinėmis priemonėmis“ paraiškos teikimui ir įgyvendinimui. Pranešėja R. Perminienė.

 3. Informacija apie sveikatos priežiūros paslaugų prieinamumą Klaipėdos mieste po karantino ir pasirengimą galimai antrai COVID-19 bangai. Pranešėja R. Perminienė.

 4. Dėl dalyvavimo tarptautiniuose ir nacionaliniuose jaunimo renginiuose rėmimo tvarkos aprašo patvirtinimo. Pranešėja A. Valadkienė.

 5. Dėl savivaldybės būsto nuomos sąlygų pakeitimo. Pranešėja L. Murauskienė.

 6. Dėl Klaipėdos miesto savivaldybės tarybos 2020 m. vasario 27 d. sprendimo Nr. T2-27 „Dėl Klaipėdos miesto savivaldybės 2020 metų biudžeto patvirtinimo“ pakeitimo. Pranešėja K. Petraitienė.

 7. Dėl Klaipėdos miesto savivaldybės 2019 metų biudžeto vykdymo ataskaitų rinkinio ir konsoliduotųjų ataskaitų rinkinio patvirtinimo. Pranešėja K. Petraitienė.

 8. Dėl Klaipėdos miesto 2021–2030 m. strateginio plėtros plano koncepcijos patvirtinimo. Pranešėja I. Butenienė.

 9. Dėl Klaipėdos miesto savivaldybės tarybos 2014 m. rugsėjo 15 d. sprendimo Nr. T2-182 „Dėl biudžetinės įstaigos Klaipėdos vaikų globos namų „Danė“ pavadinimo pakeitimo ir nuostatų patvirtinimo“ pakeitimo. Pranešėja A. Liesytė.

 10. Dėl Klaipėdos miesto savivaldybės tarybos 2010 m. gruodžio 23 d. sprendimo Nr. T2-353 „Dėl Trumpalaikės ar ilgalaikės socialinės globos socialinių paslaugų įstaigose skyrimo, apmokėjimo ir paslaugų nutraukimo tvarkos aprašo patvirtinimo“ pakeitimo. Pranešėja A. Liesytė.

 11. Dėl Klaipėdos miesto savivaldybės tarybos 2011 m. liepos 28 d. sprendimo [Nr.T2-](http://www.infolex.lt/klaipeda/Default.aspx?Id=3&DocId=129503)256 „Dėl Perkamos viešuosius pirkimus reglamentuojančių teisės aktų nustatyta tvarka dienos socialinės globos asmenims su negalia ir sunkia negalia skyrimo, teikimo ir apmokėjimo už paslaugą tvarkos aprašo patvirtinimo“ pakeitimo. Pranešėja A. Liesytė.

 Patvirtinta bendru sutarimu (už – 4).

 1. SVARSTYTA. Pritarimas projekto „Adaptuoto ir išplėsto jaunimui palankių sveikatos priežiūros paslaugų (JPSPP) teikimo modelio įdiegimas Klaipėdos mieste“ paraiškos teikimui ir įgyvendinimui.

 Pranešėja – R. Perminienė. Sako, kad šiuo sprendimo projektu siekiama pritarti Projekto „Adaptuoto ir išplėsto jaunimui palankių sveikatos priežiūros paslaugų (JPSPP) teikimo modelio įdiegimas Klaipėdos mieste“ (toliau – Projektas) paraiškos rengimui ir jo įgyvendinimui. Uždaviniai: pritarus Projektui, įsipareigoti skirti Savivaldybės lėšas pagal Projekto finansavimo sąlygų aprašo reikalavimus, įgalioti Klaipėdos miesto visuomenės sveikatos biuro direktorių pasirašyti visus dokumentus, susijusius su Projekto paraiškos teikimu ir dalyvavimu šiame Projekte, vykdyti Projekto veiklų (darbų) užsakovo funkciją.

 NUTARTA. Pritarti pateiktam sprendimo projektui bendru sutarimu (už – 4).

 2. SVARSTYTA. Pritarimas projekto „Klaipėdos miesto ikimokyklinio ir mokyklinio ugdymo įstaigų sveikatos kabinetų aprūpinimas metodinėmis priemonėmis“ paraiškos teikimui ir įgyvendinimui.

 Pranešėja – R. Perminienė. Primena, kad VšĮ Centrinė projektų valdymo agentūra paskelbė kvietimą teikti paraiškas finansuoti projektą pagal 2014–2021 metų Europos ekonominės erdvės finansinio mechanizmo programos „Sveikata“ kvietimą Nr. LT03-2-SAM-K01 „Ikimokyklinio ir mokyklinio ugdymo įstaigų sveikatos kabinetų aprūpinimas metodinėmis priemonėmis“. Projektų atranka pagal Priemonę bus atliekama vieno etapo projektų konkurso būdu. Šiuo sprendimo projektu siekiama pritarti Projekto „Klaipėdos miesto ikimokyklinio ir mokyklinio ugdymo įstaigų sveikatos kabinetų aprūpinimas metodinėmis priemonėmis“ (toliau – Projektas) paraiškos rengimui ir jo įgyvendinimui. Uždaviniai: pritarus Projektui, įsipareigoti skirti Savivaldybės lėšas pagal Projekto finansavimo sąlygų aprašo reikalavimus, įgalioti Klaipėdos visuomenės sveikatos biuro direktorių pasirašyti visus dokumentus, susijusius su Projekto paraiškos teikimu ir dalyvavimu šiame Projekte, vykdyti Projekto veiklų (darbų) užsakovo funkciją.

 NUTARTA. Pritarti pateiktam sprendimo projektui bendru sutarimu (už – 4).

 3. SVARSTYTA. Informacija apie sveikatos priežiūros paslaugų prieinamumą Klaipėdos mieste po karantino ir pasirengimą galimai antrai COVID-19 bangai.

 Pranešėja – R. Perminienė. Informuoja, kad karantino metu tiek pirminiai centrai, tiek ligoninės visiškai paslaugų teikimo nebuvo nutraukusios: buvo teikiama būtinoji pagalba, paslaugos onkologiniams ligoniams, šeimos gydytojai aptarnavo nėščiąsias, vykdė vaikų skiepijimus, konsultavo nuotoliniu būdu, ir jei buvo būtinybė, priėmė ir karščiuojančius pacientus ir kt.

 Teigia, kad apibendrinus Klaipėdos miesto savivaldybės pavaldumo ASPĮ pateiktą informaciją matyti, kad tiek pirminės grandies, tiek konsultacinių (82-101 proc.), tiek stacionarių paslaugų (71-87 proc.) krūviai jau yra ne tik pasiekti tokie, kokius nustatė Sveikatos apsaugos ministras, bet pirminėje grandyje pacientų aptarnavimas, įskaitant ir nuotolines konsultacijas, net viršija nustatytus procentus. Siekiant sudaryti vis geresnes galimybes pacientams užsiregistruoti pas gydytojus, įstaigos yra įdiegusios Išankstinės pacientų registracijos informacines sistemas, padidino registratūros darbuotojų skaičių, įvedė papildomas telefonų linijas bei sistemas, kurios fiksuos neatsilieptus skambučius, kuriems bus perskambinama.

 R. Perminienė atsako į komiteto narės V. Raugelės klausimus dėl e sveikatos, rezervo sudarymo, atliktų testų (COVID) atsakymų pateikimo termino.

 K. Bagdonas siūlo priimti protokolinius pavedimus (paslaugų prieinamumui pagerinti, jei būtų dar viena COVID banga): įstaigoms ieškoti vidinių resursų, įdiegti perskambinimo skambučių linijos programėles, visoms sveikatos įstaigoms įsidiegti (arba prisijungti) prie elektroninės (e) sveikatos. Mano, kad viešosios įstaigos, skyrus papildomas lėšas (paprašius lėšų iš Sveikatos apsaugos ministerijos (toliau - SAM)), galėtų dirbti ilgiau (pratęsti darbo laiką). Teigia, kad trūksta specialistų. Mano, kad papildomai finansavus iš biudžeto ir parengus tvarką būtų galima pritraukti trūkstamų specialistų. Siūlo parengti raštą SAM ir paraginti parengti metodiką dėl apsaugos priemonių pirkimo ir lovų skaičiaus mažinimo ir lovų numatymopacientams sergantiems COVID-19.

 A. Razbadauskas mano, kad savivalda atliko viską, ką pajėgi atlikti šioje situacijoje, todėl rašyti raštų į Sveikatos apsaugos ministeriją nesiūlo.

 V. Raugelė pritaria A. Razbadauskui. Siūlo pratęsti temą kituose posėdžiuose, sudėti pasiūlymų paketą (jei to reikia) apie problemines sritis ir išgryninti formuluotes. Nesiūlo priimti protokolinių pavedimų, o klausimą, dėl trūkstamų specialistų, siūlo spręsti tik į viską įsigilinus.

 A. Cesiulis pritaria, kad neverta rašyti raštų Sveikatos apsaugos ministerijai.

 A. Razbadauskas primena, kad klausimą, dėl trūkstamų specialistų, įstaigos sprendžia pagal savo biudžetą.

 NUTARTA. Informacija išklausyta.

 4. SVARSTYTA. Dalyvavimo tarptautiniuose ir nacionaliniuose jaunimo renginiuose rėmimo tvarkos aprašo patvirtinimas.

 Pranešėja – A. Valadkienė. Teigia, kad tarybos sprendimo projektu siekiama nustatyti tvarka, kuria vadovaujantis jaunimas būtų atrenkamas dalyvauti įvairiuose tarptautiniuose ir nacionaliniuose su jaunimo politika susijusiuose renginiuose. Tikslas - plėtoti kokybišką darbą su jaunimu Klaipėdoje, stiprinti Klaipėdos jaunimo sektorių plėtojant regioninio, nacionalinio ir tarptautinio bendradarbiavimo ryšius bei atstovaujant Klaipėdos miestui Lietuvoje, užsienio valstybėse vykstančiuose reikšminguose renginiuose ir (ar) tarptautinių organizacijų vykdomuose renginiuose. Dalyvavimas renginiuose turi kurti pridėtinę vertę Klaipėdos miestui bei jaunimo sektoriui, įgytos žinios bei informacija turi būti perduodama suinteresuotoms šalims bei užtikrinamas jos tolimesnis taikymas plėtojant jaunimo sektorių. Primena, kad Aprašas jau buvo svarstytas finansų ir ekonomikos, kultūros, švietimo ir sporto bei sveikatos ir socialinių reikalų komitetuose. Kultūros, švietimo ir sporto komitete buvo išsakytos pastabos į kurias atsižvelgta.

 NUTARTA. Pritarti pateiktam sprendimo projektui bendru sutarimu (už – 5).

 5. SVARSTYTA. Savivaldybės būsto nuomos sąlygų pakeitimas.

 Pranešėja – L. Murauskienė. Pateiktos Metinės gyventojo (šeimos) turto deklaracijos už 2019 metus duomenimis savivaldybės būsto *(duomenys neskelbtini)*, Klaipėdoje, nuomininkės B. S. praėjusių kalendorinių metų pajamas sudarė gauta senatvės pensija – 3497 Eur. Šios deklaruotos pajamos yra mažesnės už Įstatymo 11 straipsnio 3 dalies 1 punkte nurodytą maksimalų pajamų dydį teisei į socialinio būsto nuomą pagrįsti.

 NUTARTA. Pritarti pateiktam sprendimo projektui bendru sutarimu (už – 5).

 6. SVARSTYTA. Klaipėdos miesto savivaldybės tarybos 2020 m. vasario 27 d. sprendimo Nr. T2-27 „Dėl Klaipėdos miesto savivaldybės 2020 metų biudžeto patvirtinimo“ pakeitimas.

 Pranešėja – K. Petraitienė. Siūlo keisti Klaipėdos miesto savivaldybės tarybos 2020 m. vasario 27 d. sprendimą Nr. T2-27 „Dėl Klaipėdos miesto savivaldybės 2020 metų biudžeto patvirtinimo“, siekiant padidinti biudžetą dėl dotacijų skyrimo Savivaldybei, prognozuojamų gauti ES finansinės paramos ir bendrojo finansavimo lėšų bei keisti asignavimus pagal ekonominę klasifikaciją, nekeičiant bendros asignavimų apimties.

 NUTARTA. Pritarti pateiktam sprendimo projektui (už – 5).

 7. SVARSTYTA. Klaipėdos miesto savivaldybės 2019 metų biudžeto vykdymo ataskaitų rinkinio ir konsoliduotųjų ataskaitų rinkinio patvirtinimas.

 Pranešėja – K. Petraitienė. Pažymi, kad biudžeto vykdymo ataskaitų rinkinį pagal rodiklius, nurodytus LR Biudžeto sandaros įstatymo 26 str. 4 dalyje, sudaro Klaipėdos miesto savivaldybės 2019 metų biudžeto vykdymo ataskaitos pagal asignavimų valdytojus ir programas: 2019 m. konsoliduotųjų finansinių ataskaitų rinkinį sudaro: Finansinės būklės ataskaita pagal 2019 m. gruodžio 31 d. duomenis, Veiklos rezultatų ataskaita pagal 2019 m. gruodžio 31 d. duomenis., Pinigų srautų ataskaita pagal 2019 m. gruodžio 31 d. duomenis, Grynojo turto pokyčių ataskaita pagal 2019 m. gruodžio 31 d. duomenis, Klaipėdos miesto savivaldybės 2019 m. gruodžio 31 d. pasibaigusių metų konsoliduotųjų finansinių ataskaitų rinkinio aiškinamasis raštas, kuriame pateikta išsami informacija apie ataskaitose pateiktus duomenis.

 NUTARTA. Pritarti pateiktam sprendimo projektui bendru sutarimu (už – 5).

 8. SVARSTYTA. Klaipėdos miesto 2021–2030 m. strateginio plėtros plano koncepcijos patvirtinimas.

 Pranešėja – I. Butenienė. Teigia, kad sprendimo projekto tikslas – patvirtinti Klaipėdos miesto 2021–2030 m. strateginio plėtros plano koncepciją.

 Primena, kad baigiantis 2013–2020 m. Klaipėdos miesto strateginio plėtros plano įgyvendinimo laikotarpiui ir siekiant užtikrinti miesto plėtros ilgalaikės strategijos tęstinumą, rengiamas Klaipėdos savivaldybės strateginis plėtros planas 2021–2030 m. Veikla ir lėšos suplanuotos iš 2018–2030 m. SVP 3 programos „Savivaldybės valdymo programa“ papriemonėje Nr. 03.01.03.01.03 „Klaipėdos savivaldybės strateginio plėtros plano (KSP) 2021–2030 m. parengimas“. Patvirtinus Klaipėdos miesto 2021–2030 m. strateginio plėtros plano koncepciją bus patvirtinta Klaipėdos miesto vizija ir prioritetai bei Klaipėdos miesto 2021-2030 m. strateginio plano strategijos metmenys, kitas etapas – pilnos apimties Klaipėdos miesto 2021–2030 m. strateginio plėtros plano parengimas ir tvirtinimas.

 I. Butenienė teigia, kad Miesto plėtros ir strateginio planavimo komitetas pateikė siūlymų.

 NUTARTA. Pritarti pateiktam sprendimo projektui bendru sutarimu (už – 5).

 9. SVARSTYTA. Klaipėdos miesto savivaldybės tarybos 2014 m. rugsėjo 15 d. sprendimo Nr. T2-182 „Dėl biudžetinės įstaigos Klaipėdos vaikų globos namų „Danė“ pavadinimo pakeitimo ir nuostatų patvirtinimo“ pakeitimas.

 Pranešėja – A. Liesytė. Pažymi, kad vadovaujantis LR Socialinės apsaugos ir darbo ministro 2020-05-25 įsakymu, patvirtintu laikino atokvėpio paslaugų teikimo tvarkos aprašu, Klaipėdos socialinių paslaugų centre „Danė“ planuojama, kad bus pradėtos teikti laikino atokvėpio paslaugos kaip trumpalaikė socialinė globa vaikams su sunkia negalia, kuriuos namuose prižiūri šeimos nariai, laikinai dėl tam tikrų priežasčių negalintys jais pasirūpinti. Taip pat būtų pradėta teikti trumpalaikė ir ilgalaikė socialinė globa vaikams su sunkia negalia tėvų prašymu.

 NUTARTA. Pritarti pateiktam sprendimo projektui bendru sutarimu (už – 5).

 10. SVARSTYTA. Klaipėdos miesto savivaldybės tarybos 2010 m. gruodžio 23 d. sprendimo Nr. T2-353 „Dėl Trumpalaikės ar ilgalaikės socialinės globos socialinių paslaugų įstaigose skyrimo, apmokėjimo ir paslaugų nutraukimo tvarkos aprašo patvirtinimo“ pakeitimas.

 Pranešėja – A. Liesytė. Sako, kad sprendimo projekto tikslas – atsižvelgiant į pasikeitusius teisės aktus ir socialinių paslaugų plėtrą vaikams su sunkia negalia, pakeisti Trumpalaikės ar ilgalaikės socialinės globos socialinių paslaugų įstaigose skyrimo, apmokėjimo ir paslaugų nutraukimo tvarkos aprašą.

 V. Raugelė siūlo į papildomą darbotvarkę netraukti norminio pobūdžio sprendimo projektų.

 NUTARTA. Pritarti pateiktam sprendimo projektui bendru sutarimu (už – 5).

 11. SVARSTYTA. Klaipėdos miesto savivaldybės tarybos 2011 m. liepos 28 d. sprendimo [Nr.T2-](http://www.infolex.lt/klaipeda/Default.aspx?Id=3&DocId=129503)256 „Dėl Perkamos viešuosius pirkimus reglamentuojančių teisės aktų nustatyta tvarka dienos socialinės globos asmenims su negalia ir sunkia negalia skyrimo, teikimo ir apmokėjimo už paslaugą tvarkos aprašo patvirtinimo“ pakeitimas.

 Pranešėja – A. Liesytė. Šiuo sprendimu dėl pasikeitusių teisės aktų keičiamas Perkamos viešuosius pirkimus reglamentuojančių teisės aktų nustatyta tvarka dienos socialinės globos asmenims su negalia ir sunkia negalia skyrimo, teikimo ir apmokėjimo už paslaugą tvarkos aprašas.

1. Cesiulis siūlo pritarti pateiktam sprendimo projektui.

 NUTARTA. Pritarti pateiktam sprendimo projektui bendru sutarimu (už – 5).

 Posėdis baigėsi 14.40 val.

Posėdžio pirmininkas Kazys Bagdonas

Posėdžio sekretorė Lietutė Demidova